Émilien Jacquelin

**Émilien Jacquelin** (s. 11. heinäkuuta 1995 Grenoble) on ranskalainen ampumahiihtäjä. Hän on viisinkertainen maailmanmestari ja nelinkertainen olympiamitalisti. Hän edustaa seuratasolla CSN Villard de Lansia.

## Ura
Émilien Jacquelin on saavuttanut kaksi nuorten mm-mitalia. Ne tulivat normaalimatkalta ja viestistä vuosina 2014 ja 2015. IBU-Cup-tasolla Jacquelin debytoi kaudella 2015–2016 Idressä. 

Ranskan maailmancupin joukkueeseen Jacquelin valittiin ensimmäisen kerran kauden avaukseen Östersundiin kaudella 2017–2018. Tuolloin hän sijoittui kaikilla henkilökohtaisilla kilpailumatkoilla maailmancupin pisteille. Samana talvena Jacquelin sai vakiinnutettua paikkansa Ranskan maajoukkueessa ja pääsi osallistumaan sen myötä myös vuoden 2018 talviolympialaisiin. Tuolloin hän sijoittui viidenneksi Ranskan viestijoukkueen mukana sekä sijalle 77 normaalimatkalla. Parhaimmillaan hän sijoittui kaudella Anterselvan pikakilpailussa viidenneksi. Jacquelin valittiin kauden päätteeksi ampumahiihdon vuoden tulokkaaksi.

Kaudella 2018–2019 Jacquelin pääsi osallistumaan mm-kilpailuihin. Hän oli pikakilpailun 24:s ja takaa-ajon 29:s. Kokonaiscupissa hän oli 24:s.

Kaudella 2019–2020 Jacquelin saavutti ensimmäisen henkilökohtaisen palkintokorokesijansa sijoituttuaan kolmanneksi Hochfilzenin takaa-ajossa. Aiemmin hän oli päässyt jo viidesti Ranskan viestijoukkueen mukana palkintokorokkeelle maailmancupissa. Hän oli samalla kaudella toinen Le Grand-Bornandin yhteislähtökilpailussa ja Oberhofin pikakilpailussa. Hän voitti takaa-ajon maailmannestaruuden Anterselvan MM-kilpailuissa 2020. Se oli samalla hänen ensimmäinen maailmancupin osakilpailuvoittonsa. Lisäksi hän voitti kultaa viestissä ja pronssia sekapariviestissä parinaan Anaïs Bescond. Hän voitti pronssia myös yhteislähdössä. Pikakilpailussa hän sijoittui kuudenneksi. MM-kilpailujen jälkeen hän oli toinen Nové Měston yhteislähdössä sekä kolmas Kontiolahden pikakilpailussa ja takaa-ajossa. Hän voitti takaa-ajocupin ja sijoittui maailmancupin kokonaiskilpailussa viidenneksi.

Jacquelin sijoittui kaudella 2020–2021 toiseksi Hochfilzenin takaa-ajokilpailussa. Hän sijoittui toiseksi myös Hochfilzenin jälkimmäisessä takaa-ajokilpailussa. Nove Meston toisessa takaa-ajossa hän oli kolmas. Pokljukan MM-kilpailuissa 2021 Jacquelin saavutti pronssimitalin pikakilpailussa ja maailmanmestaruuden takaa-ajossa. Normaalimatkalla hän oli kolmastoista. Hän sijoittui maailmancupin kokonaiskilpailussa seitsemänneksi ja takaa-ajocupissa kolmanneksi.

Kaudella 2021–2022 Jacquelin sijoittui Östersundin toisessa pikakilpailussa toiseksi ja tämän jälkeen käydyssä takaa-ajossa kolmanneksi. Hän sijoittui toiseksi myös Hochfilzenin takaa-ajossa. Hän voitti Le Grand-Bornardin yhteislähtökilpailun. Hän sijoittui toiseksi Oberhofin pikakilpailussa. Pekingin olympialaisissa 2022 hän saavutti sekaviestissä ja viestissä hopeaa. Pikakilpailussa ja takaa-ajossa hän oli yhdeksäs. Oslon yhteislähtökilpailussa hän oli kolmas. Hän sijoittui maailmancupin kokonaiskilpailussa viidenneksi, pikakilpailun ja takaa-ajon cupeissa neljänneksi sekä yhteislähtöcupissa viidenneksi.

Kaudella 2022–2023 Jacquelin sijoittui Kontiolahden takaa-ajossa kolmanneksi. Hochfilzenin pikakilpailussa hän sijoittui toiseksi ja takaa-ajossa kolmanneksi. Oberhofin MM-kilpailuissa 2023 Jacquelin saavutti miesten viestissä kultaa ja sekaviestissä pronssia. Nové Měston MM-kilpailuissa 2024 hän saavutti viestissä pronssia. Normaalimatkalla hän oli viides, pikakilpailussa yhdeksäs, yhteislähdössä yhdestoista ja takaa-ajossa kolmastoista. Kaudella 2023–2024 hän sijoittui toiseksi Soldier Hollowin pikakilpailussa ja kolmanneksi takaa-ajossa. Hän sijoittui kolmanneksi Canmoren yhteislähdössä. Maailmancupin kokonaiskilpailussa hän oli kuudes ja yhteislähtöcupissa viides. 

Kaudella 2024–2025 hän voitti Kontiolahden pikakilpailun. Hän sijoittui Hochfilzenin takaa-ajossa toiseksi. Hän sijoittui kolmanneksi Le Grand-Bornardin takaa-ajossa. Hän sijoittui kolmanneksi Oberhofin pikakilpailussa. Hän voitti Nove Meston pikakilpailun. Hän sijoittui maailmancupin kokonaiskilpailussa seitsemänneksi ja pikakilpailucupissa kolmanneksi. Lenzerheiden MM-kilpailuissa 2025 hän voitti kultaa sekaviestissä sekä oli yhteislähdössä yhdestoista ja takaa-ajossa viidestoista.

Kaudella 2025–2026 hän sijoittui kolmanneksi Le Grand-Bornardin pikakilpailussa ja toiseksi takaa-ajossa. Hän sijoittui toiseksi Nove Meston lyhennetyllä normaalimatkalla. Milanon ja Cortinan olympialaisissa 2026 hän saavutti takaa-ajossa pronssia sekä oli pikakilpailussa neljäs ja yhteislähdössä kahdestoista. Ranskan viestijoukkueessa hän voitti kultaa. Olympialaisten jälkeen hän sijoittui toiseksi Otepään pikakilpailussa ja takaa-ajossa. Hän sijoittui toiseksi Oslon pikakilpailussa ja kolmanneksi takaa-ajossa. Maailmancupin kokonaiskilpailussa hän oli viides, normaalimatkan cupissa kolmas sekä takaa-ajocupissa viides.

Maaliskuussa 2026 Jacquelin ilmoitti ryhtyvänsä myös ammattipyöräilijäksi ja liittyy maantiepyöräilyn korkeimmalla tasolla World Tourilla kilpailevaan Decathlon CMA CGM -tallin kehitysryhmään toukokuun 2026 alussa.

## Lähteet
* Émilien Jacquelinin profiili kansainvälisen ampumahiihtoliiton tulospalvelussa 

### Viitteet